open-index/open-wikipedia-markdown huggingface dataset:
ภูมิคุ้มกันหมู่

**ภูมิคุ้มกันหมู่** () เป็นการป้องกันโรคติดเชื้อรูปแบบหนึ่ง ซึ่งจะเกิดขึ้นเมื่อสัดส่วนของประชากรที่มีภูมิคุ้มกันต่อโรคติดต่อโรคหนึ่งๆ ไม่ว่าจะเป็นภูมิคุ้มกันที่มาจากการเคยติดโรคหรือจากการได้รับวัคซีนก็ตาม เพิ่มขึ้นจนถึงระดับหนึ่ง เป็นผลให้ประชากรส่วนที่ยังไม่มีภูมิคุ้มกันต่อโรคติดต่อโรคนั้นๆ มีโอกาสต่ำที่จะติดโรค เสมือนว่าได้มีภูมิคุ้มกันไปด้วย เนื่องจากคนที่มีภูมิคุ้มกันนั้นมีโอกาสต่ำที่จะติดโรค และมีโอกาสต่ำที่จะส่งต่อโรคไปยังคนอื่น จึงเป็นการตัดตอนห่วงโซ่ของการติดต่อ ทำให้การแพร่ระบาดของโรคยุติลงหรือช้าลง  ยิ่งในประชากรมีสัดส่วนของคนที่มีภูมิคุ้มกันมากขึ้นเท่าไร โอกาสที่คนที่ยังไม่มีภูมิคุ้มกันจะได้เจอกับผู้ป่วยก็จะยิ่งน้อยลงเท่านั้น ภาวะที่เกิดภูมิคุ้มกันหมู่จึงไม่ได้หมายภาวะที่ประชากรทุกคนมีภูมิคุ้มกันแล้วแต่อย่างใด

การเกิดภูมิคุ้มกันของคนคนหนึ่งอาจเกิดจากการเคยติดโรคมาก่อนแล้วหายจากโรคนั้น หรืออาจเป็นภูมิคุ้มกันที่ได้รับการเสริมขึ้น เช่น จากการรับวัคซีน คนบางคนไม่สามารถจะสร้างภูมิคุ้มกันของตัวเองขึ้นได้จากโรคบางอย่าง เช่น โรคภูมิคุ้มกันบกพร่อง หรือผู้ป่วยโรคมะเร็ง คนกลุ่มนี้มีความจำเป็นอย่างมากที่จะต้องอาศัยผลของภูมิคุ้มกันหมู่ในประชากรที่อาศัย เพื่อลดโอกาสการติดเชื้อโรคเหล่านี้
## อ้างอิง

หมวดหมู่:การให้วัคซีน
หมวดหมู่:วิทยาการระบาด
หมวดหมู่:วิทยาภูมิคุ้มกัน
หมวดหมู่:การป้องกัน
วัดกัทลีพนาราม

**วัดกัทลีพนาราม**  เป็นวัดที่ตั้งอยู่เลขที่ 65 หมู่ 4 ตำบลบ้านกล้วย อำเภอบ้านหมี่ จังหวัดลพบุรี

## ประวัติ
วัดกัทลีพนาราม (วัดบ้านกล้วย) อยู่ห่างจากตลาดอำเภอบ้านหมี่ ประมาณ 2 กิโลเมตร เดิมชื่อว่า **วัดบ้านกล้วย** ต่อมาเปลี่ยนเชื่อเป็น '"วัดกัทลีพนาราม"' สร้างขึ้นปี พ.ศ. 2360 มีเนื้อที่ 23 ไร่ 1 งาน 16 ตารางวา  เป็นวัดสำคัญของชุมชนชาวไทพวน สิ่งที่น่าสนใจ ของวัดนี้คือ พระอุโบสถขนาดใหญ่แบบจตุรมุขที่สวยงาม มีวิหารเก่าแก่หลังเล็กและเจดีย์ย่อมุมไม้สิบสองรูปทรง งดงามมาก ศาลาการเปรียญมีลวดลายฉลุไม้ตกแต่งสวยงาม ภายในมีธรรมาสน์เก่าประดับเครื่องพุทธบูชาแบบของ ชาวไทยพวนคือ "ธงแว่น" 

วันที่ 25 กรกฎาคม 2512 เวลาเช้า พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินพร้อมด้วย สมเด็จพระเจ้าลูกยาเธอ เจ้าฟ้าวชิราลงกรณเสด็จพระราชดำเนินไปทรงยก ช่อฟ้าพระอุโบสถวัดกัทลีพนาราม (วัดบ้านกล้วย) อำเภอบ้านหมี่ จังหวัดลพบรี

## ประเพณีที่สำคัญ
นอกจากนี้ยังเป็นศูนย์รวมประเพณีและวัฒนธรรมอันดีงามของชาวไทยพวนบ้านหมี่ที่สืบทอดกันมาหลายชั่วอายุคน  วัดกัทลีพนาราม (วัดบ้านกล้วย) ตำบลบ้านกล้วย อำเภอบ้านหมี่ จังหวัดลพบุรี จึงได้จัดประเพณีกำฟ้าขึ้นเพื่อเป็นการอนุรักษ์ส่งเสริมประเพณีอันดีงามของท้องถิ่น รวมถึงเป็นการฟื้นฟูและเผยแพร่ประเพณีของชาวไทยพวน และเพื่อเป็นการแสดงความรักความสามัคคีของชาวบ้านในพื้นที่ ตลอดจนเป็นการส่งเสริมการท่องเที่ยวในท้องถิ่น 
ภายในงานมีกิจกรรมที่น่าสนใจ อาทิ ใส่บาตรข้าวจี่ ข้าวหลาม อาหารคาวหวาน , พิธีบายศรีสู่ขวัญข้าวการแสดงชุดแห่ข้าวพันก้อนประเพณีเส่อกระจาด เซิ้งโป๊ นางด้ง เซิ้งฟัดข้าว , การแข่งขันกีฬาพื้นบ้าน , มีการออกร้านผ้าทอพื้นเมืองอีกด้วย

## อ้างอิง
* วัดกัทลีพนาราม (วัดบ้านกล้วย) อำเภอบ้านหมี่ จังหวัดลพบุรี 

กัทลีพนาราม
การเดินทางของพาย พาเทล

**การเดินทางของพาย พาเทล** () เป็นนวนิยายผจญภัยแนวแฟนตาซีของ ยานน์ มาร์เทล ผู้เขียนได้รับแรงบันดาลใจจากเพื่อนในวัยเด็กคนหนึ่งซึ่งเคยเดินทางผจญภัยในอินเดีย ตัวเอกของเรื่องนี้ พิสซีน "พาย" โมลิตอร์ พาเทล เด็กชายชาวอินเดียจากเมืองพอนดิเชอร์รี ได้สำรวจประเด็นทางจิตวิญญาณตั้งแต่ในวัยเยาว์ เขามีชีวิตรอดจากเหตุการณ์เรือล่ม โดยอยู่ในเรือชูชีพเป็นเวลา 227 วัน กับเสือโคร่งเบงกอลชื่อ ริชาร์ด ปาร์คเกอร์ ในน่านน้ำมหาสมุทรแปซิฟิก

นวนิยายตีพิมพ์เป็นครั้งแรกในแคนาดาในปีเดือนกันยายน พ.ศ. 2544 และได้รับรางวัลแมนบุคเคอร์ของสหราชอาณาจักรในปีถัดมา

## เนื้อเรื่อง
นวนิยายเริ่มต้นด้วยหมายเหตุของผู้เขียนซึ่งอธิบายถึงการเดินทางไปอินเดีย ซึ่งที่อินเดียนี้เองที่เขาได้พบกับชายคนหนึ่งชื่อ ฟรานซิส อะดิรุบาสามี ในร้านกาแฟแห่งหนึ่งในเมืองพอนดิเชอร์รี ผู้เขียนกล่าวกับชายคนนั้นว่า เขาต้องการแรงบันดาลใจ ชายคนนั้นตอบกลับมาว่า "ฉันมีเรื่องเล่าจะเล่า ฟังแล้วคุณจะมีศรัทธาในพระเจ้านะ" แล้วเขาก็อ้างถึง พิสซีน โมลิตอร์ พาเทล ซึ่งเป็นผู้ดำเนินเรื่องตั้งแต่ภาคแรกเป็นต้นไป

ในบทแรก พายเล่าเกี่ยวกับครอบครัวของเขา ซึ่งประกอบด้วย พ่อ แม่ และพี่ชายชื่อระวี พ่อเป็นเจ้าของสวนสัตว์พอนดิเชอร์รี แม่เป็นนักอ่านตัวยง และมักแนะนำเขาให้อ่านวรรณกรรมต่าง ๆ ซึ่งทำให้พายได้เรียนรู้แนวความคิดจากสำนักต่าง ๆ โรงเรียนที่พายเข้าเรียนเต็มไปด้วยบรรดาครูที่น่าทึ่ง โดยเฉพาะครูกุมาร ครูสอนวิชาชีววิทยาซึ่งเป็นแรงบันดาลใจให้กับพาย

ชื่อของพาย (พิสซีน โมลิตอร์, Piscine Molitor) ได้มากจากชื่อของสระว่ายน้ำที่มีชื่อเสียงแห่งหนึ่งในฝรั่งเศส พ่อแม่ของพายเป็นเพื่อนกับฟรานซิส อะดิรุบาสามี (คนที่ผู้เขียนอ้างถึงในหมายเหตุของผู้เขียน) ซึ่งเป็นนักว่ายน้ำระดับโลกและชอบพูดถึงสระพิสซีน โมลิตอร์ ต่อมาพายเป็นคนเปลี่ยนชื่อตัวเอง เนื่องจากเขามักจะโดยเพื่อน ๆ ที่โรงเรียนเรียกว่า Pissing (เป็นศัพท์สแลงในภาษาอังกฤษ แปลว่า 'ปัสสาวะ') ที่ออกเสียงคล้ายกัน เมื่อพายย้ายโรงเรียน ก็ได้แนะนำตัวเองด้วยชื่อใหม่ว่า พาย

พายเติบโตมาในครอบครัวฮินดู ต่อมาได้เรียนรู้เกี่ยวกับคาทอลิกเมื่ออายุสิบสี่จากบาทหลวงชื่อคุณพ่อมาร์ติน ต่อมาเขาได้รู้จักกับกุมาร (คนละคนกับครูสอนชีววิทยา) ซึ่งเป็นมุสลิมคนหนึ่ง และได้เรียนรู้เกี่ยวกับอิสลาม ตั้งแต่นั้นเป็นต้นมาเขาได้ปฏิตามหลักของทั้งสามศาสนาอย่างเปิดเผย เมื่อครูสอนศาสนาทั้งสามมาพบกับพ่อ แม่ และพายโดยบังเอิญพร้อมกัน พายจึงถูกบังคับให้เลือกศาสนาใดศาสนาหนึ่งเพียงศาสนาเดียว แต่พายเองก็ไม่สามารถตัดสินใจได้

เมื่อพายอายุได้ 16 ปี พ่อได้ตัดสินใจที่จะปิดสวนสัตว์แล้วย้ายไปอยู่ที่โทรอนโต เนื่องจากสถานการณ์ทางการเมืองในอินเดียสมัยอินทิรา คานธีไม่ค่อยแน่นอนนัก พ่อได้ขายสัตว์ส่วนใหญ่ในสวนสัตว์ให้กับสวนสัตว์หลายแห่งในสหรัฐ และได้เดินทางข้ามมหาสมุทรแปซิฟิกไปพร้อมกับบรรดาสัตว์ด้วยเรือสินค้าชื่อ ซิมซัม แต่เรือก็จมลงขณะกำลังแล่นอยู่ในมหาสมุทรแปซิฟิก

## แหล่งข้อมูลอื่น
* การเดินทางของพาย พาเทลในเว็บไซต์ของสำนักพิมพ์ (มีให้ทดลองอ่านด้วย)

หมวดหมู่:นวนิยายแฟนตาซี
หมวดหมู่:วรรณกรรมในปี พ.ศ. 2544
หมวดหมู่:นวนิยายที่มีฉากในประเทศอินเดีย
หมวดหมู่:วรรณกรรมภาษาอังกฤษ
หมวดหมู่:วรรณกรรมแคนาดา
ดีด้า ดีอาฟาต์

**ดีด้า ดีอาฟาต์** () เกิดวันที่ 24 เมษายน ค.ศ. 1970 ที่ประเทศแอลจีเรีย โดยเป็นแชมป์โลกมวยไทยขณะอายุได้ 21 ปี นอกจากนี้ เขายังมีผลงานการแสดงในภาพยนตร์ฝรั่งเศสเรื่อง *[[โชคดี (ภาพยนตร์)|โชคดี]]* (CHOK DEE) ซึ่งนำแสดงโดยตัวเขาเอง

ดีด้าเป็นนักมวยไทยเพียงคนเดียวที่ได้ทำสัญญาถ่ายทำกับสถานีโทรทัศน์ฝรั่งเศส โดยเน้นที่สถานี Canal+ เป็นหลัก ปัจจุบันเขาร่วมในงานภาพยนตร์ชุดอื่น และไม่มีแผนที่จะหวนกลับคืนสู่สังเวียนแต่อย่างใด

## ประวัติ

## อ้างอิง

* Site officiel 
* CHOK DEE  

## ดูเพิ่ม
* นักมวยไทย
* *[[โชคดี (ภาพยนตร์)|โชคดี]]*

## แหล่งข้อมูลอื่น
* 
* 
* 2006 Interview 

หมวดหมู่:นักมวยไทยชาวฝรั่งเศส
หมวดหมู่:นักแสดงฝรั่งเศส
หมวดหมู่:ตัวละครภาพยนตร์
หมวดหมู่:ตัวละครที่เป็นนักมวยไทย
หมวดหมู่:บุคคลจากแอลเจียร์
หมวดหมู่:แชมป์โลกมวยไทย
หมวดหมู่:ชาวฝรั่งเศสเชื้อสายแอลจีเรีย
วงเวียนเทพสตรี

**วงเวียนเทพสตรี**  บ้างเรียก **วงเวียนพระนารายณ์** หรือ **วงเวียนเมืองใหม่** เป็นวงเวียนที่ตั้งอยู่บนถนนนารายณ์มหาราช อำเภอเมืองลพบุรี จังหวัดลพบุรี อันเป็นที่ตั้งพระบรมราชานุสาวรีย์สมเด็จพระนารายณ์มหาราชตรงส่วนกลางของวงเวียน 

## ประวัติ
วงเวียนเทพสตรีตั้งอยู่หัวถนนนารายณ์มหาราชก่อนเข้าสู่ย่านตัวเมือง ใกล้ศาลากลางจังหวัดลพบุรี ตัววงเวียนมีชื่อ **วงเวียนเทพสตรี**  มีลักษณะเป็นวงเวียนขนาดใหญ่ ซึ่งเป็นที่ตั้งของพระราชานุสาวรีย์ของสมเด็จพระนารายณ์มหาราช พระมหากษัตริย์ผู้มีคุณูปการณ์ต่อเมืองลพบุรี ด้วยเหตุนี้ผู้คนจึงนิยมเรียกวงเวียนดังกล่าวว่า *วงเวียนพระนารายณ์* หรือ *วงเวียนพระนารายณ์มหาราช*

## ตัวพระบรมราชานุสาวรีย์
พระบรมราชานุสาวรีย์สมเด็จพระนารายณ์มหาราชตั้งอยู่ใจกลางวงเวียนเทพสตรี ในลักษณะประทับยืน ผินพระพักตร์ไปทางทิศตะวันออก พระหัตถ์ขวาทรงพระแสงดาบ และก้าวพระบาทซ้ายออกมาเล็กน้อย หล่อด้วยโลหะรมดำ และมีขนาดเท่าครึ่งพระองค์จริง เป็นผลงานการหล่อของศิลป์ พีระศรี และได้ประดิษฐานไว้กลางวงเวียน เมื่อวันที่ 16 กุมภาพันธ์ พ.ศ. 2509

## การจัดกิจกรรม

## สถานที่ใกล้เคียง
* โรงเรียนเมืองใหม่ (ชลอราษฎร์รังสฤษฏ์)
* สนามกีฬาพระราเมศวร
* โรงพยาบาลพระนารายณ์มหาราช
* สถานีตำรวจภูธรเมืองลพบุรี
* องค์การบริหารส่วนจังหวัดลพบุรี
* ศูนย์ราชการจังหวัดลพบุรี
* โรงพยาบาลมะเร็งลพบุรี
* สำนักงานพระพุทธศาสนาจังหวัดลพบุรี
* การไฟฟ้าส่วนภูมิภาคเขต 3 ภาคเหนือ ลพบุรี

## ดูเพิ่ม
* วงเวียนศรีสุริโยทัย
* มหาวิทยาลัยราชภัฏเทพสตรี

## อ้างอิง

## แหล่งข้อมูลอื่น

หมวดหมู่:วงเวียนในอำเภอเมืองลพบุรี
หมวดหมู่:การพรรณนาทางวัฒนธรรมของสมเด็จพระนารายณ์มหาราช
วงกต (แก้ความกำกวม)

__NOTOC__
**วงกต** อาจจะหมายถึง

* เขาวงกต - ภูเขาในเวสสันดรชาดก
* วงกต/ลายวงกต (Labyrinth) - ลวดลายลักษณะหนึ่งที่ส่วนใหญ่เป็นลายทางเดี่ยวที่มีทางเข้าสู่และออกจากจุดศูนย์กลางทางเดียว (unicursal) 
** วงกตเมืองทรอย (Troy Town)
* วงกตปริศนา (Maze) - ลวดลายลักษณะหนึ่งที่มักเป็นลายทางหลายทางที่มีทางเข้าสู่และออกจากจุดศูนย์กลางที่แยกกันออกไปหลายทาง (multicursal) มักจะใช้ในการออกแบบสวน
** วงกตข้าวโพด (Corn maze) - วงกตที่สร้างในทุ่งข้าวโพด
** วงกตหญ้า (Turf maze) - วงกตที่สร้างบนหญ้าตัดสั้น
*** วงกตหญ้าจูเลียนส์เบาเวอร์ (Julian's Bower)
* อัศจรรย์แดนฝัน มหัศจรรย์เขาวงกต (Pan's Labyrinth) - ภาพยนตร์

* วิดีโอเกมแบบเกมปริศนาหลายเกม
** ** - สร้างจากภาพยนตร์
** Labyrinth (game) - เกมนำลูกหินออกจากวงกต
** Labyrinth (solitaire) - เกมไพ่
** *Labyrinth* - วิดีโอเกมนินเทนโด ดีเอสที่สร้างจาก *[[Cameltry]]*
** *เกมวงกต* (Labyrinth) - เกมของแอปเปิลคอมพิวเตอร์
กอสซิป (วงดนตรี)

**กอสซิป** () วงดนตรีอินดี้ร็อกอเมริกัน 3 ชิ้น ที่มีหัวหน้าวงคือเบธ ดิตโต, มือกีตาร์ เบรซ เพน และมือกลองแฮนนาห์ บิลลี วงไม่เป็นที่รู้จัก จนพวกเขาประสบความสำเร็จกับผลงานสตูดิโออัลบั้มชุดที่ 3 ชุด *Standing in the Way of Control*

## อ้างอิง

หมวดหมู่:กลุ่มดนตรีอินดี้ร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2542
ดอลเมน

[thumb|240px |"ดอลเมนพูลนาบรอน" ใน[ไอร์แลนด์]]
[thumb|240px |“Dólmen da Aboboreira” ใน [โปรตุเกส]]
**ดอลเมน** (, Welsh: anta, Hünengrab, Hunebed, Goindol และ portal dolmen) เป็นที่เก็บศพก่อนประวัติศาสตร์ (megalithic tomb) ชนิดหนึ่งที่มีลักษณะเป็นห้องเดียว ที่มักจะสร้างด้วยการตั้งหินสามก้อนหรือกว่านั้นรองรับแผ่นหินแบบที่ตั้งตามแนวราบเหมือนโต๊ะ ดอลเมนสร้างกันมาตั้งแต่สมัยยุคหินใหม่ราว 4000 ถึง 3000 ก่อนคริสต์ศักราช และมักจะคลุมด้วยดินหรือกรวดจนมีลักษณะเป็นเนินทิวมิวลัส (Tumulus) เมื่อเวลาผ่านไปดินหรือหินก็หลุดร่วงหรือกร่อนไปทำให้เหลือแต่โครงสร้างที่เป็นหินที่ยังคงตั้งอยู่

## อ้างอิง
* Trifonov, V., 2006. Russia's megaliths: unearthing the lost prehistoric tombs of Caucasian warlords in the Zhane valley. St.Petersburg: The Institute for Study of Material Culture History, Russian Academy of Sciences. Available from http://www.archeo.ru/eng/themes/dolmens/ 
* Kudin, M., 2001. Dolmeni i ritual. Dolmen Path - Russian Megaliths. Available from http://megalith.ru/articles/ 
* Knight, Peter. Ancient Stones of Dorset, 1996.

## ดูเพิ่ม
* ที่เก็บศพ 
* ดอลเมนแห่งกัวดัลเปรัล 

## แหล่งข้อมูลอื่น

* Megaliths, Menhirs and Dolmens in Europe 
* Dolmens of Dorset
* Some monuments with QTVR panoramic views in Archeologia Sarda
* Dolmens, Menhirs & Stones-Circles in the South of France in French and English
* Pictures of ''Hunebedden'' in the Netherlands 
* Poulnabrone Dolmen in the Burren, County Clare, Ireland
*  on UNESCO's World Heritage List.
* Dolmen Pictures  by Robert Triest.
* Russian Megaliths 
* Jersey Heritage Trust 
* Legananny Dolmen, Ireland 
* World heritage site of dolmen in Korea 
* The Megalithic Portal and Megalith Map

หมวดหมู่:ประเพณีเกี่ยวกับความตาย
หมวดหมู่:ที่เก็บศพ
หมวดหมู่:ยุคหิน
หมวดหมู่:ศิลปะหิน
หมวดหมู่:ศิลปะก่อนประวัติศาสตร์
หมวดหมู่:โบราณคดีเกี่ยวกับความตาย
หมวดหมู่:อนุสรณ์และสิ่งปลูกสร้างฝังศพ
กวาซา

**กัวซ่า** (Guasa) เป็นการบำบัดแบบแผนโบราณของจีนที่ตกทอดมาตั้งแต่โบราณที่มีมายาวนานหลายพันปี สามารถใช้รักษาโรคได้โดยการนำแผ่นกัวซ่ามาขูดนวดตามร่างกายตั้งแต่ศีรษะจรดปลายเท้า จะช่วยกระตุ้นให้เลือดหมุนเวียนได้ดีขึ้น  ซึ่งเป็นการกระตุ้นระบบเมตาบอลิซึ่มของร่ายกาย

กัวซา เป็นภาษาจีน กัว แปลว่า   ขูด  ,  ซา แปลว่า  อาการของพิษหรือโรค ซึ่งปรากฏบนผิวหนังเป็นรอยผื่นหรือจ้ำแดงๆ คล้ายเม็ดทราย ถ้ามีอาการมากจะปรากฏเป็นผื่นจ้ำสีม่วงช้ำ เพราะฉะนั้นการกัวซา หมายถึงการขูดเพื่อขับพิษออกมาทางผิวหนัง เป็นการเช็คสุภาพได้ ถ้า **ซา** ขึ้นตรงไหนแสดงว่าตรงนั้นกำลังจะบกพร่องหรือบกพร่องแล้วควรรีบได้รับการรักษา 

**แผ่นกัวซ่า**  เป็นอุปกรณ์ที่ทำมาจากธรรมชาติ เช่น ทำมาจากเขาควาย เป็นต้น  

## ประเภทของกัวซ่า
# การนวดหน้า
# นวดลำตัวเพื่อคลายความปวดเมื่อย ขับพิษ
# นวดเพื่อบรรเทาการเจ็บปวดซึ่งเกิดจากโรคต่างๆ
# การทำกัวซาที่ใบหน้า ช่วยให้ใบหน้ากระชับ เต่งตึง แลดูอ่อนวัย กระตุ้นให้เลือดไหลมาเลี้ยงใบหน้ามากขึ้น และช่วยทำให้หน้าขาว ใส

## อ้างอิง

* http://www.morkeaw.net/k-guasa.html 
*http://health.kapook.com/view14806.html
*http://www.thaiguasa.com/
*http://www.facebook.com/note.php?note_id=143472375687339&id=131527270208533&ref=mf
*http://www.siamguasa.com/About-Guasa/Guasa-History.php 

หมวดหมู่:การแพทย์แผนโบราณ
ตายโหง (แก้ความกำกวม)

**ตายโหง** อาจหมายถึง
* ผีตายโหง คือคนที่เสียชีวิตอย่างปัจจุบันทันด่วน แบบไม่ธรรมดาตามธรรมชาติ 
* *[[ตายโหง (ภาพยนตร์)|ตายโหง]]* ภาพยนตร์ไทยแนวสยองขวัญ กำกับโดย พจน์ อานนท์
นอยเซตส์

**นอยเซตส์** ( หรือในบางครั้งเขียนว่า NOISEttes) เป็นวงอินดี้ร็อกจากลอนดอน ประกอบด้วยสมาชิกคือ ชินไก โชนิวา (นักร้อง มือเบส) แดน สมิธ (กีตาร์) และ เจมี มอร์ริสัน (กลอง) วงประสบความสำเร็จในด้านยอดขายในระดับชาติจากการเป็นที่รู้จักในผลงานซิงเกิลที่ 2 จากอัลบั้มที่ 2 ที่ชื่อ "Don't Upset the Rhythm (Go Baby Go)" ที่สามารถติดอันดับ 2 ของยูเคซิงเกิลส์ชาร์ต ในช่วงฤดูใบไม้ผลิปี 2009

หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีจากลอนดอน
เกิลส์เจเนอเรชัน (อัลบั้ม)

**เกิลส์เจเนอเรชัน** (; ) เป็นสตูดิโออัลบั้มชุดแรกของ เกิลส์เจเนอเรชัน กลุ่มศิลปินหญิงชาวเกาหลี สังกัด เอสเอ็มเอ็นเตอร์เทนเมนต์ ออกวางจำหน่ายวันที่ 1 พฤศจิกายน ค.ศ. 2007 หลังออกซิงเกิล Into The New World ได้ 3 เดือน โดยมีเพลง "소녀시대 (Girls' Generation)" เป็นซิงเกิลหลัก การประชาสัมพันธ์เริ่มต้นขึ้นทันทีในต้นเดือนพฤศจิกายน และด้วยท่าเต้นที่น่ารัก ประกอบกับน้ำเสียงที่สดใส จึงส่งผลให้อัลบั้ม Girls' Generation" เป็นที่ชื่นชอบของทุกคน โดยมียอดจำหน่ายมากกว่า 100,000 ชุด โดยในเดือนมกราคมของปีถัดมา โซนยอชิแดก็เริ่มทำการประชาสัมพันธ์ซิงเกิลที่ 2 ของพวกเธอ ในชื่อ "Kissing You" ซึ่งมิวสิกวิดีโอเพลงนี้ก็ได้ดงแฮแห่งวงซูเปอร์จูเนียร์มาร่วมแสดงด้วย นอกจากนี้แล้วมิวสิกวิดีโอเพลงนี้ยังขึ้นเป็นอันดับ 1 ของ SBS Inkigayo, M.Countdown! และ KBS Music Bank อีกด้วย

ในวันที่ 13 มีนาคม ค.ศ. 2008 อัลบั้ม Re-Package ในชื่อ Baby Baby ก็ได้ออกวางจำหน่ายเป็นครั้งแรก โดยมีซิงเกิลที่ 3 "Baby Baby" เป็นซิงเกิลหลักที่ใช้ในการประชาสัมพันธ์ โดย Re-Package ชุดนี้ได้เพิ่ม 3 เพลงรีมิกซ์ลง เกิร์ลสเจเนเรชันได้ยุติการประชาสัมพันธ์อัลบั้มนี้ในเดือนเมษายนปีเดียวกัน

## รายชื่อเพลง
เครดิตดัดแปลงจาก Naver

## ชาร์ต

### ชาร์ตประจำสัปดาห์

### ชาร์ตประจำเดือน

### ชาร์ตสิ้นปี

## ประวัติการจำหน่าย

## หมายเหตุ

## อ้างอิง

หมวดหมู่:อัลบั้มเพลงของเกิลส์เจเนอเรชัน
หมวดหมู่:อัลบั้มเปิดตัวครั้งแรกในปี พ.ศ. 2550
หมวดหมู่:อัลบั้มเพลงภาษาเกาหลี
หมวดหมู่:อัลบั้มเพลงของค่ายเอสเอ็มเอนเตอร์เทนเมนต์
เจสตรอม

**เจสตอรม** เป็นบริษัทอุตสหกรรมเพลงและภาพยนตร์ภายใต้บริษัท Johnny & Associates ก่อตั้งเมื่อวันที่ 12 พฤศจิกายน ปี ค.ศ. 2001 เพื่อเป็นตัวแทนในการจัดจำหน่ายสินค้าต่างๆของวง อาราชิ ซึ่งชื่อบริษัทได้ตั้งมาจากชื่อของวง (สตรอม และ อาราชิ มีความหมายเดียวกัน คือ "พายุ") 

นอกจากจะจัดจำหน่าย ซีดี และ ดีวีดี บริษัทยังได้อำนวยการสร้างภาพยนตร์ที่แสดงโดยสมาชิกของค่ายจอห์นนี่อีกด้วย เจสตรอมยังเคร่งครัดกับลิขสิทธิ์รูปภาพของบุคลากรในบริษัทเช่นเดียวกับบริษัทแม่ของตน โดยห้ามมีการเผยแพร่รูปสมาชิกในเครือจอห์นนี่ไปตามเว็บไซต์ต่างๆ

## ศิลปิน
เจสตอรมได้จัดจำหน่ายผลงานซิงเกิลและอัลบั้มของอาราชิตั้งแต่ปี 2002 หลังจากที่หมดสัญญากับค่าย Pony Canyon ค่ายเพลงที่จัดจำหน่ายผลงานของวงตั้งแต่ตอนก่อตั้งวงปี 1999 โดยซิงเกิลแรกภายใต้สังกัดใหม่คือ "A Day in Our Life" ในปี 2008 Tokio วงร่วมสังกัดจอห์นนี่ ได้เริ่มจำหน่ายผลงานภาคใต้ชื่อของเจสตอรมเช่นกัน

* อาราชิ
* เฮย์!เซย์! จัมพ์
* TOKIO

### J-One Records
ค่ายย่อยที่ตั้งขึ้นมาเพื่อ KAT-TUN โดยเฉพาะ โดยชื่อของ J-One มีความหมายการันตีถึงอันดับยอดขายเป็นอันดับ 1 ปัจจุบันทุกซิงเกิลและอัลบั้มที่จัดจำหน่ายออกมาสามารถครองอันดับ 1 ในออริก้อนชารทได้ทั้งหมด

* KAT-TUN

## ภาพยนตร์
* *Pika☆nchi Life is Hard Dakedo Happy* 「ピカ☆ンチ　Life is Hard　だけど　Happy」 (2002)
* *Cosmic Rescue* (2003)
* *Pika☆☆nchi Life is Hard Dakara Happy* 「ピカ☆☆ンチ　Life is Hard　だから　Happy」 (2004)
* *Fantastipo* (2005)
* *Kiiroi Namida* 「黄色い涙」 (2007)

:Sources:

### ผลงานโปรดักชั่นร่วม
* *[[Kurosagi|Eiga Kurosagi]]*「映画 クロサギ」 (2008)
* *[[Kakushi Toride no San-Akunin: The Last Princess]]*「隠し砦の三悪人 THE LAST PRINCESS」 (2008)

## ผลงานเพลงประกอบละคร
* Kisarazu Cat's Eye (TV series) Original Soundtrack
* Hana Yori Dango (TV series) Original Soundtrack

## อ้างอิง

## แหล่งข้อมูลอื่น
* J Storm Official Website 
* J-One Records Official Website 

หมวดหมู่:ค่ายเพลงญี่ปุ่น
หมวดหมู่:บริษัทที่ก่อตั้งในปี พ.ศ. 2544
ประเทศนามิเบียในโอลิมปิกฤดูร้อน 2000

ประเทศนามิเบียเข้าร่วมในโอลิมปิกฤดูร้อน 2000 ที่ซิดนีย์ รัฐนิวเซาท์เวลส์ ประเทศออสเตรเลีย

ทางคณะกรรมการโอลิมปิกแห่งชาตินามิเบียส่งนักกีฬา 11 คน แบ่งเป็นชาย 9 คน และหญิง 2 คน เข้าแข่งในกีฬา 6 ประเภท คือ กรีฑา มวยสากล ขี่จักรยาน  ยิมนาสติก ยิงปืน และว่ายน้ำ

นี่เป็นการแข่งขันโอลิมปิกครั้งแรกที่ไม่ได้เหรียญแม้แต่เหรียญเดียว นับตั้งแต่เข้าเล่นครั้งแรกในโอลิมปิกฤดูร้อน 1992 ที่บาร์เซโลนา ประเทศสเปน

## ภูมิหลัง
ประเทศนามิเบียเปิดตัวในโอลิมปิกที่โอลิมปิกฤดูร้อน 1992 ที่บาร์เซโลนา ประเทศสเปน โดยในการลงแข่งโอลิมปิกสองครั้ง ทั้งใน ค.ศ. 1992 และโอลิมปิกฤดูร้อน 1996 ที่แอตแลนตา รัฐจอร์เจีย ประเทศสหรัฐ นามิเบียได้เหรียญเงินครั้งละ 2 เหรียญ

## ผู้เข้าแข่งขัน
มีนักกีฬาจากนามิเบีย 11 คน แบ่งเป็นชาย 9 คน และหญิง 2 คน เข้าแข่งในกีฬา 6 ประเภท

## อ้างอิง

## แหล่งข้อมูลอื่น
*Wallechinsky, David (2004). *The Complete Book of the Summer Olympics (Athens 2004 Edition)*. Toronto, Canada. .
*International Olympic Committee (2001). The Results. Retrieved 12 November 2005.
*Sydney Organising Committee for the Olympic Games (2001). Official Report of the XXVII Olympiad Volume 1: Preparing for the Games . Retrieved 20 November 2005.
*Sydney Organising Committee for the Olympic Games (2001). Official Report of the XXVII Olympiad Volume 2: Celebrating the Games . Retrieved 20 November 2005.
*Sydney Organising Committee for the Olympic Games (2001). The Results . Retrieved 20 November 2005.
*International Olympic Committee Web Site
ทิฟฟานี ยัง

**สเตฟานี ยัง-ฮวัง** (; เกิด 1 สิงหาคม ค.ศ. 1989) รู้จักกันในชื่อ **ทิฟฟานี** หรือ **ทิฟฟานี ยัง** เป็นนักร้องและนักแสดงชาวอเมริกัน เป็นลูกครึ่งเกาหลี-อเมริกัน เกิดและเติบโตในรัฐแคลิฟอร์เนีย เธอถูกพบโดยเอสเอ็มเอนเตอร์เทนเมนต์เมื่อตอนอายุสิบห้า ต่อมาย้ายไปอยู่เกาหลีใต้หลังจากที่ฝึกซ้อมมาสองปี ทิฟฟานีเปิดตัวในฐานะสมาชิกเกิร์ลกรุป เกิลส์เจเนอเรชัน (และอีกหนึ่งกลุ่มย่อย แททีซอ) ในเดือนสิงหาคม ค.ศ. 2007 ซึ่งกลายเป็นหนึ่งในศิลปินที่เป็นที่นิยมที่สุดในเกาหลีใต้ และเป็นหนึ่งในเกิร์ลกรุปเกาหลีใต้ที่โด่งดังทั่วโลก ในปี ค.ศ. 2016 ทิฟฟานีกลายเป็นสมาชิกคนที่สองของเกิลส์เจเนอเรชัน ที่ได้เป็นศิลปินเดี่ยว ด้วยการเปิดตัวอีพีแรกของเธอ ไอจัสต์วอนนาแดนซ์

แม้ว่าทิฟฟานีจะออกจากเอสเอ็มเอนเตอร์เทนเมนต์เมื่อปี ค.ศ. 2017 แต่เธอยังคงเป็นสมาชิกของเกิลส์เจเนอเรชัน ปัจจุบันเธอย้ายกลับไปอยู่ลอสแอนเจลิสเพื่อทำงานในฐานะศิลปินเดี่ยว เธอเข้าร่วมกับแพราดิมทาเลนต์เอเจนซี และเซ็นสัญญากับค่ายเพลง ทรานส์แพเรนต์อาตส์ สำหรับการเป็นศิลปินเดี่ยวในสหรัฐ ซึ่งเธอออกจำหน่ายอีพีที่สอง ลิปส์ออนลิปส์ ในเดือนกุมภาพันธ์ ค.ศ. 201919

## ประวัติ

## ผลงานเพลง
### ซิงเกิลโปรโมต
#### ภาษาเกาหลี
* I Just Wanna Dance ( 10.05.2016 )
* Heartbreak Hotel ( 09.06.2016 )
#### ภาษาอังกฤษ
* Over My Skin ( 28.07.2018 )
* Teach You ( 27.09.2018 )
* Born Again ( 24.01.2019 )
* Lips on Lips ( 22.02.2019 )
* Pepper Mint (30.11.2018)
* Magnetic Moon (02.08.2019)
* Run For Your Life (11.10.2019)

### มินิอัลบั้ม
#### เกาหลี
* I Just Wanna Dance ( 2016 )
#### อังกฤษ
* Lips on Lips ( 2019 )

## ผลงานการแสดง
### ภาพยนตร์

## อ้างอิง

## แหล่งข้อมูลอื่น

* 
* 
* 
* 

หมวดหมู่:นักร้องเกาหลีใต้
หมวดหมู่:นักร้องหญิง
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:ชาวอเมริกันเชื้อสายเกาหลี
หมวดหมู่:สมาชิกของเกิลส์เจเนอเรชัน
หมวดหมู่:คริสต์ศาสนิกชนชาวเกาหลีใต้
หมวดหมู่:คริสต์ศาสนิกชนนิกายโรมันคาทอลิกชาวเกาหลีใต้
หมวดหมู่:นางแบบเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:บุคคลจากซานฟรานซิสโก
หมวดหมู่:บุคคลจากไดมอน บาร์
หมวดหมู่:ศิษย์เก่าโรงเรียนนานาชาติเคนต์เกาหลี
หมวดหมู่:ศิลปินสังกัดเอสเอ็มเอนเตอร์เทนเมนต์
ดอน แม็กลีน

**โดนัลด์ แม็กลีน จูเนียร์** () เกิดเมื่อวันที่ 2 ตุลาคม ค.ศ. 1945 ในนิวโรเชลล์ นิวยอร์ก เป็นนักร้อง-นักแต่งเพลงชาวอเมริกัน เขามีชื่อเสียงอย่างมากกับผลงานอัลบั้มในปี 1971 ชุด *[[American Pie (album)|American Pie]]* ที่มีเพลงดังอย่าง "American Pie" ที่แต่งขึ้นเพื่ออุทิศให้แก่บัดดี้ ฮอลลีที่ประสบอุบัติเหตุเครื่องบินตกเมื่อวันที่ 3 กุมภาพันธ์ ค.ศ. 1959 พร้อมกับริทชี วาเลนส์ และไจล์ส เพอรร์รี ริชาร์ดสัน (ดีเจเจ้าของฉายา The Big Booper) และเพลง "Vincent" ที่อ้างอิงถึงภาพเขียน "ราตรีประดับดาว" ของฟินเซนต์ ฟัน โคค

หมวดหมู่:นักร้องอเมริกัน
หมวดหมู่:นักดนตรีชาวอเมริกัน
หมวดหมู่:บุคคลจากรัฐนิวยอร์ก
หมวดหมู่:นักร้องโฟล์กอเมริกัน
อาราชิ (เพลง)

**อาราชิ** (; เขียนอีกแบบว่า **A・RA・SHI**) คือซิงเกิลแรกของศิลปินบอยแบนด์ อะระชิ โดนจัดจำหน่ายรูปแบบปกติและแบบจำนวนจำกัด โดยทั้งสองชนิดบรรจุเพลง 2 เพลง และเพลงบรรเลง แต่มีแค่เวอร์ชันจำนวนจำกัดจะแถมโปสเตอร์

## ข้อมูลซิงเกิล
"Arashi" ถูกใช้เป็นเพลงประกอบละคร *V no Arashi* ละครสั้นของวง และถูกขับร้องที่ในงาน World Cup Volleyball ประจำปี 1999 ที่ประเทศญี่ปุ่น โดยทางวงได้เป็นผู้สนับสนุนหลักของงาน เป็นเพลงที่นิยมมากที่สุดของวง และเป็นที่ชื่นชอบของบรรดาแฟนคลับเมื่อถูกนำมาร้องในคอนเสิร์ต ในวันวางจำหน่ายได้มีแฟนๆกว่า 80,000 คนมาร่วมในงานเปิดตัว ในปี 2006 ท่อนคอรัสของวงได้ถูกนำไปตั้งชื่อในทัวร์คอนเสิร์ตที่เกาหลี โดยใช้ชื่อว่า *You are my Seoul, Soul*

## รายชื่อแทร็ก

## ผลงานบนตาราง
ทำยอดขายไปได้กว่า 557,000 ชุดในอาทิตย์แรก และ 970,000 ชุด เมื่อสิ้นสุดการจัดจำหน่าย และเป็นซิงเกิลที่ทำยอดขายได้สูงสุดของวง โดยซิงเกิลนี้ยังได้รางวัล Triple Platinum จากการที่สามารถทำยอดขายได้เกิน 750,000 ชุด

## ตาราง, ยอดขาย และ การรับรอง
### ตาราง

### ยอดขายและการรับรอง

## อ้างอิง

## แหล่งข้อมูลอื่น
* Arashi Oricon music release profile
* Arashi Yahoo! Japan music profile 
* Arashi Karao single ranking profile
* Arashi product infomration 

หมวดหมู่:เพลงในปี พ.ศ. 2542
หมวดหมู่:เพลงของอาราชิ
หมวดหมู่:เพลงยอดขายอันดับ 1 ของออริก้อน
หมวดหมู่:เพลงเปิดตัวยอดขายอันดับ 1
หมวดหมู่:ซิงเกิลในปี พ.ศ. 2542
วงกตหญ้า

[thumb|220px |“The Old Maze” ที่มีเส้นผ่าศูนย์กลาง 40 ฟุตที่[Wing, Rutland|วิง, รัทแลนด์ที่เชื่อกันว่าสร้างมาตั้งแต่ยุคกลาง]]

**วงกตหญ้า** () คือวงกตที่เป็นทางวกวนที่สร้างบนลานหญ้าสั้นราบ วงกตหญ้าบางครั้งก็จะมีชื่อเรียกเช่น “วงกตมิซ” ที่แคว้นแฮมป์เชอร์ในอังกฤษ, “วงกตมิซ”, “วงกตเมืองทรอย” (Troy Town) ที่เชื่อกันว่าเป็นวงกตที่สร้างโดยหมู่บ้านชาวประมงในบริเวณสแกนดิเนเวีย เพื่อดักโทรลล์หรือลมในขดวงกตเพื่อให้การเดินทางไปหาปลาปลอดภัย, วงกตหญ้าจูเลียนส์เบาเวอร์ในลิงคอล์นเชอร์ หรือ “Shepherd's Race” ในนอร์ทแธมป์ตันเชอร์ ซึ่งเป็นวงกตประเภทที่วิลเลียม เชคสเปียร์กล่าวถึงในบทละคร “A Midsummer Night's Dream”

วงกตหญ้ามักจะเป็นวงกตประเภทที่เรียกว่า “วงกตปริศนา” (maze) แม้ว่าคำว่า “วงกต” และคำว่า “วงกตซ้อน” จะถือว่าเป็นคำที่ใช้แทนที่กันไม่ได้แล้ว “วงกตซ้อน” จะเป็นลวดลายวกวนที่มีทางเข้าและทางภายในลวดลายที่แยกออกไปเป็นสาขา และอาจจะมีทางตัน ซึ่งต่างกับ “วงกต” หรือ “labyrinth” ที่จะเป็นทางเดียวที่นำไปสู่ศูนย์กลางโดยไม่มีทางแยก (unicursal) วงกตหญ้าบางวงก็จะมีทางที่ตัดเป็นร่องสำหรับเดินที่อาจจะหมายไว้ด้วยกรวดหรืออิฐ และที่พบบ่อยคือทางเดินจะเป็นทางที่ยกสูงต่างระดับขึ้นโดยมีร่องแคบ ๆ สองข้างขนาบทางเดิน

ตัวอย่างวงกตหญ้าของอังกฤษส่วนใหญ่จะมีสองลักษณะคือ “วงกตคลาสสิก” ที่เป็นวงกตเจ็ดชั้นง่าย ๆ และ “วงกตยุคกลาง” ที่พัฒนามาจากวงกตคลาสสิกที่ซับซ้อนขึ้น

## อ้างอิง

* Adrian Fisher & Georg Gerster, *The Art of the Maze*, Weidenfeld & Nicolson (1990), ISBN 0-297-83027-9

## ดูเพิ่ม
* วงกต 
* วงกตปริศนา
* วงกตข้าวโพด 
* วงข้าวโพดล้ม 

## แหล่งข้อมูลอื่น

*W.H.Matthews, ''Mazes and Labyrinths'' (1922) online version
*Labyrinthos  Jeff Saward's website
*Labyrinth Society
*The Megalithic Portal
*The Dalby maze at the Megalithic Portal
*Labyrinth Locator (Veriditas & Labyrinth Society) 

หมวดหมู่:วงกต
ยูฟ์ลอสต์แดตเลิฟวินฟีลลิน

**"ยูฟ์ลอสต์แดตเลิฟวินฟีลลิน"** () เป็นซิงเกิลอันดับ 1 ในปี ค.ศ. 1965 ในสหรัฐอเมริกาและสหราชอาณาจักรของคู่ดูโอ เดอะไรเชียสบราเธอส์ ต่อมาในปี ค.ศ. 1999  Broadcast Music, Inc. (BMI) ประกาศว่าเป็นเพลงที่ถูกเล่นมากที่สุดในศตวรรษที่ 20 นอกจากนั้นเพลงนี้ยังถูกเลือกให้เป็น 1 ในเพลงแห่งศตวรรษโดย RIAA และติดอันดับ 34 ในหัวข้อ 500 เพลงยอดเยี่ยมที่สุดตลอดกาลของนิตยสารโรลลิงสโตน

## อ้างอิง

หมวดหมู่:ซิงเกิลในปี พ.ศ. 2507
หมวดหมู่:ซิงเกิลในปี พ.ศ. 2508
หมวดหมู่:ซิงเกิลในปี พ.ศ. 2523
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงของเดอะไรเชียสบราเธอส์
หมวดหมู่:เพลงของโรเบอร์ตา แฟล็ก
คนอสซอส

thumb|250px|ส่วนหนึ่งของพระราชวังที่คนอสซอสที่สร้างขึ้นให้เห็นภาพจากการขุดค้นของนักโบราณคดี
**คนอสซอส** (, ; , , อักษรลิเนียร์บี:  *Ko-no-so*) หรือที่เรียกว่า "ลายวงกต" หรือ "พระราชวังคนอสซอส" คือแหล่งโบราณคดีที่ใหญ่ที่สุดของยุคสัมฤทธิ์บนเกาะครีต และได้รับการขนานนามว่าเป็นเมืองที่เก่าแก่ที่สุดของยุโรป

มีผู้ตั้งถิ่นฐานบริเวณนี้มาตั้งแต่ยุคหินใหม่ ชื่อคนอสซอสมาจากภาษากรีกโบราณที่กล่าวถึงเมืองหลักบนเกาะครีต พระราชวังคนอสซอสกลายเป็นศูนย์กลางทางพิธีและการเมืองของอารยธรรมและวัฒนธรรมไมนอส บนผนังของพระราชวังเป็นภาพรายละเอียดของชีวิตชาวครีตในปลายยุคสัมฤทธิ์ พระราชวังถูกทิ้งร้างในช่วงสิ้นสุดยุคสัมฤทธิ์ตอนปลาย ในเวลาใดไม่ทราบแน่ชัด และไม่มีใครทราบเหตุผลว่าทำไม ปัจจุบันคนอสซอสกลายเป็นสถานที่ดึงดูดนักท่องเที่ยวเพราะตั้งอยู่ใกล้กับเมืองใหญ่ฮีราคลีออน คนอสซอสได้รับการบูรณปฏิสังขรณ์เป็นอันมากโดยเซอร์อาร์เทอร์ อีแวนส์ นักโบราณคดีชาวอังกฤษ

ในสมัยพระราชวังแรก (ประมาณ 2,000 ปีก่อน ค.ศ.) บริเวณเมืองมีประชากรมากถึง 18,000 คน ในสมัยรุ่งเรืองที่สุด พระราชวังและเมืองรอบ ๆ มีประชากรมากถึง 100,000 คน หลัง 1,700 ปีก่อน ค.ศ. ไม่นานนัก

เมืองคนอสซอสมีความสำคัญจนตลอดสมัยคลาสสิกและสมัยโรมัน แต่ชาวเมืองย้ายไปอยู่ในเมืองคันดักส์ซึ่งเป็นเมืองใหม่ (ฮีราคลีออนในปัจจุบัน) ระหว่างคริสต์ศตวรรษที่ 9 เมื่อมาถึงคริสต์ศตวรรษที่ 13 คนอสซอสก็มีชื่อใหม่ว่า "มาครีเทคอส" (Makryteikhos หรือ "กำแพงยาว") แต่บิชอปแห่งกอร์ทินยังคงเรียกตนเองว่าบิชอปแห่งคนอสซอสมาจนกระทั่งถึงคริสต์ศตวรรษที่ 19 ในปัจจุบันคำว่า "คนอสซอส" ใช้เฉพาะในการเรียกแหล่งโบราณคดีที่ตั้งอยู่ที่ปริมณฑลของเมืองฮีราคลีออนเท่านั้นเอง

## การสะกด
คำว่าคนอสซอสเคยถูกแผลงเป็นภาษาละตินอยู่หลายแบบ เช่น **Cnossus** หรือ **Cnossos** และบางครั้งเขียนเป็น **Knossus**, **Gnossus** หรือ **Gnossos** แต่ปัจจุบันมีการเขียนคำนี้เกือบทุกครั้งด้วยรูปแบบ Knossos

## ดูเพิ่ม
* อารยธรรมไมนวน
* วงกต

## อ้างอิง

## บรรณานุกรม
* 
* 
* 
* 

## แหล่งข้อมูลอื่น
* 

หมวดหมู่:คนอสซอส
หมวดหมู่:อารยธรรมมิโนอัน
หมวดหมู่:ยุคสัมฤทธิ์
หมวดหมู่:โบราณสถานในทวีปยุโรป
หมวดหมู่:ประวัติศาสตร์ครีต
ลีฟแอนด์เลิร์น

**ลีฟแอนด์เลิร์น** () เป็นเพลงของบอย โกสิยพงษ์ เป็นเพลงลำดับที่ 4 ในอัลบั้มชุด *Million Ways to Love Part 1* (พ.ศ. 2547) ประพันธ์โดยบอย โกสิยพงษ์ ขับร้องโดยกมลา สุโกศล เป็นเพลงที่มีเนื้อหาสาระเกี่ยวกับการให้กำลังใจให้มนุษย์ยืนหยัดต่อสู้กับชีวิต มีความยาวเกิน 5 นาที ในช่วงตอนกลางถึงท้ายเพลง คุณกมลาแสดงพลังเสียง แอดลิบ ลักษณะการร้อง ร้องในลักษณะเพลงไทยในสำเนียงบรอดเวย์ เหตุผลที่บอย โกสิยพงษ์เลือกคุณกมลามาร้อง เพราะเป็นผู้ผ่านประสบการณ์ชีวิตมาเยอะ และหากให้ผู้อื่นมาร้องซึ่งอาจอายุน้อยกว่าก็จะดูไม่น่าเชื่อถือ เนื่องจากเนื้อหาของเนื้อเพลง

การแต่งเพลงนี้ บอย โกสิยพงษ์แต่งขึ้นจากคำสอนของคุณพ่อก่อนที่จะเสีย เนื้อเพลงทั้งหมดเกี่ยวกับพ่อของเขา และได้นักดนตรีจากสหรัฐอเมริกามาช่วย ต่อมาเมื่ออัดเสียง ลดท่อนที่ร้องเสียงสูงลง เพราะคิดว่าเพลงไทยอ้าปากกว้างไม่เพราะ แล้วให้คอรัสร้องเมโลดี้แล้วคุณกมลาจึงร้องไล่เสียงแชโดว์ โดยตอนที่ร้องตั้งวัตถุประสงค์ว่า ทำอย่างไรให้มันดี เพราะคุณกมลาไม่เคยร้องเพลงไทย กลัวออกมาไม่ดี

ด้านความสำเร็จ เพลงนี้ติดชาร์ตทางสถานีวิทยุ และสถานีโทรทัศน์ดนตรีหลายแห่ง เช่นติดอันดับ 4 บนชาร์ตของเอ็มทีวีไทยแลนด์

## อ้างอิง

หมวดหมู่:เพลงของบอย โกสิยพงษ์
หมวดหมู่:เพลงไทยสากล
หมวดหมู่:ซิงเกิลในปี พ.ศ. 2547
แครอน

[thumb|350px|ภาพเขียนจากคริสต์ศตวรรษที่ 19 เป็นภาพการข้ามจากมนุษยโลกไปยังยมโลกโดยเรือของแครอน โดย[Alexander Litovchenko| อเล็กซานเดอร์ ลีตอฟเชนโค]]
**แครอน** (, ; ) เป็นคนแจวของเฮดีสผู้นำวิญญาณของผู้เพิ่งตายข้ามแม่น้ำสติกซ์ หรือ แม่น้ำแอเคอรอน จากมนุษยโลกไปยังยมโลก บางครั้งญาติพี่น้องของผู้เสียชีวิตจะใส่ "เหรียญของแครอน" (Charon's obol) ในปากของผู้เสียชีวิตเพื่อเป็นค่าโดยสาร นักเขียนบางท่านกล่าวว่าผู้ที่ไม่มีเงินจ่ายค่าโดยสารหรือผู้ที่ไม่ได้ถูกฝังต้องเดินร่อนเร่อยู่ริมฝั่งเป็นเวลาหนึ่งร้อยปีจึงจะข้ามไปได้ วีรบุรุษที่ได้เดินทางข้ามจากมนุษยโลกไปยังยมโลก และข้ามกลับมายังมนุษยโลกอีกเช่น เฮราคลีส, ออร์เฟียส, อีเนียส, ไดอะไนซัส และไซคี ต่างก็ใช้เรือของแครอน

## อ้างอิง

## แหล่งข้อมูลอื่น

หมวดหมู่:เทพเจ้ากรีก
ฉ่ำอุรา

**ฉ่ำอุรา** (; ) หรือ **จำปา** เป็นตัวละครสำคัญ (พระรอง)ในหนังสือการ์ตูนเรื่อง *[[ถึงจะเห่ยแต่ก็สู้นะเฟ้ย]]* เขียนโดย ฮาโมริ ทากาชิ ซึ่งเป็นนักเขียนชาวญี่ปุ่น

## ประวัติตามท้องเรื่อง
**ฉ่ำอุรา** เป็นนักมวยไทยชาวไทยในชมรมมวยไทยที่โรงเรียนมัธยมแห่งหนึ่งในประเทศญี่ปุ่น เขาเป็นชาวไทยเพียงคนเดียวที่เป็นศิษย์ร่วมสำนักเดียวกับซาวามูระ โนริทากะ (ตัวเอกของเรื่อง) ของชมรมมวยไทยที่โรงเรียนมัธยมแห่งหนึ่งในประเทศญี่ปุ่น โดยที่**ฉ่ำอุรา**เป็นเพื่อนผู้คอยให้คำแนะนำด้านการต่อสู้ และให้กำลังใจแด่ซาวามูระตลอดมา เขาจึงเป็นเพื่อนสนิทที่สุดของซาวามูระ ซึ่งในภายหลัง เขาได้ร่วมออกเดินทางไปกับซาวามูระ โนริทากะ ซึ่งเขาได้พบกับนักสู้ผู้ใช้ศิลปะการต่อสู้ที่เก่งกาจหลากแขนง

## การสร้างตัวละคร
กล่าวกันว่า ชื่อของฉ่ำอุราในภาษาญี่ปุ่น () ได้มาจากชื่อของช้างเผือก เกียรติทรงฤทธิ์ () ซึ่งเป็นนักมวยไทยที่เข้าร่วมแข่งขันเค-วันในประเทศญี่ปุ่น โดยผู้เขียนได้นำมาดัดแปลงเป็นชื่อของตัวละครดังกล่าว

## การตอบรับ

## อ้างอิง

## ดูเพิ่ม
* *[[ถึงจะเห่ยแต่ก็สู้นะเฟ้ย]]*
* ซาวามูระ โนริทากะ
* ฮาโมริ ทากาชิ

## แหล่งข้อมูลอื่น
* คนไทยในการ์ตูนญี่ปุ่น: ฉ่ำอุรา 
* คนไทยในการ์ตูนญี่ปุ่น: ฉ่ำอุรา (มุมมองของการ์ตูน) 

หมวดหมู่:ตัวละครการ์ตูน
หมวดหมู่:ตัวละครที่เป็นนักมวยไทย
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครชายในอนิเมะและมังงะ
เลฟ ลันเดา

**เลฟ ดาวีโดวิช ลันเดา** () เป็นนักฟิสิกส์คนสำคัญของสหภาพโซเวียตในคริสต์ศตวรรษที่ 20 มีผลงานที่โดดเด่นในหลายด้านโดยเฉพาะอย่างยิ่งด้านฟิสิกส์ของสสารควบแน่น ลันเดาเกิดเมื่อวันที่ 9(22) มกราคม พ.ศ. 2451 ที่เมืองบากู จักรวรรดิรัสเซีย  ได้รับรางวัลทางวิทยาศาสตร์ทั้งจากในประเทศและต่างประเทศไม่ว่าจะเป็นรางวัลเลนิน รางวัลสตาลินรวมถึงรางวัลโนเบลสาขาฟิสิกส์ใน พ.ศ. 2505

## ประวัติ
### ชีวิตในวัยเยาว์และการศึกษา
เลฟ ดาวีโดวิช ลันเดาเกิดในครอบครัวของวิศวกรปิโตรเลียม ดาวิด ลวาวิช ลันเดากับภรรยาคือ ลูบอฟ เวียนีอามินอฟนา โดยอัจฉริยภาพทางด้านฟิสิกส์และคณิตศาสตร์ของเขานั้นได้แสดงออกมาตั้งแต่อายุยังน้อย ลันเดาศึกษาแคลคูลัสอนุพันธ์และปริพันธ์ตั้งแต่ที่เขามีอายุเพียง 12 ปีเท่านั้น ด้วยวัยเพียง 13 ปีลันเดาจบการศึกษาระดับมัธยมปลายแต่ด้วยอายุที่น้อยเกินไปทำให้ทางครอบครัวไม่ได้ให้เขาสอบเข้ามหาวิทยาลัยทันที แต่ในอีก 1 ปีต่อมาลันเดาสามารถสอบเข้าศึกษาได้ในคณะฟิสิกส์และคณะเคมีของมหาวิทยาลัยบากู ซึ่งถือว่าเขาเป็นนักศึกษาของมหาวิทยาลัยที่มีอายุน้อยที่สุดในเวลาต่อมาเขาเลือกศึกษาต่อในคณะฟิสิกส์เพียงคณะเดียว ลันเดาศึกษาที่มหาวิทยาลัยบากูเพียง 2 ปีการศึกษาก็ได้ย้ายไปศึกษาที่มหาวิทยาลัยเลนินกราดตามคำแนะนำของอาจารย์ต่อแม่ของเขาใน พ.ศ. 2467 ซึ่งเวลานั้นเลนินกราดได้ถือว่าเป็นศูนย์กลางทางวิทยาศาสตร์ของสหภาพโซเวียต ลันเดาศึกษาที่มหาวิทยาลัยเลนินกราดเพียง 2 ปีก็จบการศึกษาพร้อมกับการตีพิมพ์บทความทางวิทยาศาสตร์ฉบับแรกออกมา ใน พ.ศ. 2469 ลันเดากลายเป็นนักศึกษาระดับปริญญาเอกของสถาบันฟิสิกส์และเทคนิคแห่งเลนินกราดซึ่งเวลานั้นลันเดาได้ทำงานวิจัยด้านกลศาสตร์ควอนตัม

### การไปทำงานและศึกษาที่[[เดนมาร์ก]]
ใน พ.ศ. 2472 เลฟ ลันเดาได้เดินทางไปทำงานวิจัยและศึกษาต่อนอกสหภาพโซเวียต โดยช่วงเวลานี้เป็นช่วงที่เขาได้พบและทำความรู้จักกับนิลส์ โปร์ที่สถาบันฟิสิกส์ทฤษฎีแห่งโคเปนเฮเกน โดยโปร์ได้เอ็นดูและชื่นชอบในตัวของลันเดาเป็นอย่างมาก โดยลันเดาได้ทำการศึกษาปัญหาทางฟิสิกส์ที่ำกำลังเป็นที่สนใจในเวลานั้นและมักจะถกเถียงกับโปร์เป็นประจำ ลันเดาใช้เวลาช่วงนี้ในการศึกษาปัญหา diamagnetism ของโลหะโดยใช้หลักทฤษฎีควอนตัมในการอธิบาย รวมถึงการค้นพบระดับพลังงานควอนตัมของอิเล็กตรอนที่เคลื่อนที่ภายใต้สนามแม่เหล็กที่คงที่ ซึ่งระดับพลังงานนี้ได้รับการเรียกในเวลาต่อมาว่าระดับพลังงานลันเดา

หมวดหมู่:นักฟิสิกส์ชาวยิว
หมวดหมู่:นักฟิสิกส์ชาวโซเวียต
หมวดหมู่:นักฟิสิกส์ชาวอาเซอร์ไบจาน
หมวดหมู่:บุคคลจากบากู
หมวดหมู่:ศิษย์เก่าจากมหาวิทยาลัยบากู
หมวดหมู่:ศิษย์เก่าจากมหาวิทยาลัยเซนต์ปีเตอส์เบิร์ก
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวโซเวียตผู้ได้รับรางวัลโนเบล
อันโตนิโอ บาเลนเซีย

**ลุยส์ อันโตนิโอ บาเลนเซีย โมสเกรา** (; เกิด 4 สิงหาคม ค.ศ. 1985) เป็นอดีตนักฟุตบอลชาวเอกวาดอร์ ที่เล่นในตำแหน่งปีกขวาและแบ็กขวา

นอกจากนี้แล้ว ตามสถิติของสหพันธ์ฟุตบอลนานาชาติ (ฟีฟ่า) ระบุว่า บาเลนเซีย เป็นนักฟุตบอลที่วิ่งได้เร็วที่สุดในโลก โดยทำความเร็วได้ 35.1 กิโลเมตรต่อชั่วโมง

## เกียรติประวัติ
### สโมสร
**แมนเชสเตอร์ยูไนเต็ด**
*พรีเมียร์ลีก: 2010–11, 2012–13
*เอฟเอคัพ: 2015–16
*อีเอฟแอลคัพ: 2009–10, 2016–17
*เอฟเอคอมมิวนิตีชีลด์: 2010, 2013, 2016
*ยูฟ่ายูโรปาลีก: 2016–17

### ส่วนตัว
*ผู้เล่นแห่งปีเซอร์แมตต์ บัสบี: 2011–12

## อ้างอิง

## แหล่งข้อมูลอื่น

*
*
*Antonio Valencia profile at the Manchester United website

หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:นักฟุตบอลชาวเอกวาดอร์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ปีกฟุตบอล
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในชุดชนะเลิศยูฟ่ายูโรปาลีก
เหรียญของแครอน

[thumb|260px |แครอนนำวิญญาณข้าม[River Acheron|แม่น้ำแอเคอรอนจากมนุษยโลกไปยังยมโลก โดยลูกา จอร์ดาโน]]
**เหรียญของแครอน** () หมายถึงเหรียญที่ใส่ในปากหรือบนปาก ของผู้ตายก่อนที่จะทำการฝัง

ประเพณีนี้มักจะเกี่ยวข้องกับประเพณีกรีกและโรมันโบราณ แต่ก็พบว่าทำกันในตะวันออกใกล้ด้วย และต่อมาในยุโรปตะวันตก โดยเฉพาะในบริเวณที่เป็นที่ตั้งถิ่นฐานของเคลต์ของวัฒนธรรมกอล-โรมัน, ฮิสเปเนีย-โรมัน และโรมันบริเตน และในกลุ่มชนเจอร์แมนิกของปลายยุคโบราณตอนปลาย และในสมัยคริสเตียนตอนต้น และมีปฏิบัติกันอยู่บ้างมาจนถึงต้นคริสต์ศตวรรษที่ 20 ในวรรณกรรมภาษากรีกโบราณ และ ภาษาลาตินของตั้งแต่ศตวรรษที่ 5 ก่อนคริสต์ศักราชมาจนถึงคริสต์ศตวรรษที่ 2 กล่าวกันว่าเหรียญของแครอนใช้เป็นค่าโดยสารหรือค่าติดสินบนสำหรับแครอนคนพายเรือของเฮดีสผู้มีหน้าที่นำวิญญาณของผู้ที่เพิ่งเสียชีวิตข้ามแม่น้ำแอเคอรอนจากมนุษยโลกไปยังยมโลก

หลักฐานทางโบราณคดีชี้ให้เห็นว่าตำนานสะท้อนไปถึงวัฒนธรรมที่ปฏิบัติกันจริง และไม่แต่จะจำกัดอยู่เพียงใส่เหรียญเพียงเหรียญเดียวในปากเท่านั้น นอกจากนั้นก็ยังมีประเพณีการให้เหรียญหรือเงินจำนวนมากเช่นที่ทำกันในการฝังผู้ตายพร้อมกับเรือซึ่งก็ตรงกับอุปมาของความคิดดังกล่าว

คำว่า "เหรียญของแครอน" ที่ใช้โดยนักโบราณคดีบางครั้งก็อาจจะหมายความถึงประเพณีทางศาสนาอย่างใดอย่างหนึ่งแต่มักจะมีนัยยะถึงเงินที่ใช้โดยผู้ตายในยมโลกหลังจากที่เสียชีวิตไปแล้ว ในภาษาละติน เหรียญของแครอนบางครั้งก็เรียกว่า "viaticum" หรือ "sustenance for the journey" บางครั้งก็จะให้คำอธิบายว่าการใส่เหรียญในปากผู้ตายเป็นการป้องกันไม่ให้วิญญาณของผู้ตายกลับมาอีกได้

## อ้างอิง

## ดูเพิ่ม
* แครอน 

หมวดหมู่:ประเพณีเกี่ยวกับความตาย
ศศิวรรณ์ เลิศวิริยะประภา

**ศศิวรรณ์ เลิศวิริยะประภา** ชื่อเล่น **โอ๊ต** อดีตผู้ประกาศข่าวในพระราชสำนัก ทางช่อง 3 เอชดี ในนามครอบครัวข่าว 3 และผู้ประกาศข่าว รายการเช้านี้...ที่หมอชิต ในทีมข่าวช่อง 7HD และอดีตผู้ประกาศข่าวทางไอทีวี ต่อจากนั้นก็ย้ายมาอยู่ช่อง 3 เอชดี โดยเป็นผู้ประกาศข่าวในรายการ ข่าววันใหม่ และ รายการข่าว 3 มิติ แทน กิตติ สิงหาปัดเป็นครั้งคราวที่กิตติติดภารกิจ จากนั้นได้รับการติดต่อจากมีเดียส์มาร่วมงานกันในรายการ เช้านี้...ที่หมอชิต จนถึงปี พ.ศ. 2554 คุณโอ๊ต จบการศึกษาจากคณะนิเทศศาสตร์ จุฬาลงกรณ์มหาวิทยาลัย รุ่นเดียวกับ กาละแมร์ พัชรศรี เบญจมาศ และได้ย้ายมาเป็นผู้ประกาศข่าวทาง สปริงนิวส์ และปัจจุบันไม่ได้เป็นผู้ประกาศข่าวแล้ว

หมวดหมู่:บุคคลที่เกิดในปี พ.ศ. 2518
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 7HD
หมวดหมู่:ผู้ประกาศข่าวช่อง 3 เอชดี
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ชาวไทยเชื้อสายจีน
ศิลปะแฟนตาซี

**ศิลปะแฟนตาซี** () เป็นประเภทของงานศิลปะประเภทหนึ่งที่มีเนื้อหา, ความคิด, องค์ประกอบ หรือฉากที่เป็นไสยศาสตร์หรือเหนือธรรมชาติ ขณะที่ปรัชญานี้บางส่วนคาบเกี่ยวกับนิยายวิทยาศาสตร์ นวนิยายสยองขวัญและนวนิยายคาดการณ์ แต่ศิลปะแฟนตาซีก็มีองค์ประกอบบางอย่างที่เป็นเอกลักษณ์ของตนเองที่ไม่พบในศิลปะการเขียนนวนิยายคาดการณ์ เนื้อหาของงานที่มาจากความลึกลับและตำนานหรือการเขียนแฟนตาซีของโลกสมัยใหม่ในรูปลักษณ์ที่แฝงนัยยะของพลังอำนาจของเทพ มายาหรือสิ่งที่เหนือธรรมชาติ เป็นเนื้อหาที่พบโดยทั่วไปในงานประเภทนี้และเป็นปัจจัยที่สร้างความแตกต่างของงานศิลปะประเภทนี้จากงานศิลปะประเภทอื่น ๆ นอกจากนั้นก็จะนิยมใช้จินตสัตว์ (Mythical creature) ในตำนานเทพหรือในจินตนาการเช่นมังกร, พ่อมด, พราย และอื่น ๆ ในองค์ประกอบของภาพ

ศิลปะแฟนตาซีมีความสัมพันธ์โดยตรงกับนวนิยายแฟนตาซี หรือบางครั้งงานศิลปะแฟนตาซีก็จงใจถอดออกมาจากตัวละครหรือฉากของงานวรรณกรรมแฟนตาซีโดยตรง งานศิลปะประเภทนี้ที่สร้างโดยจิตรกรสมัครเล่นจะเรียกว่า “ศิลปะโดยแฟน” (Fan art)

“ศิลปะโดยแฟน” เป็นวัฒนธรรมย่อยที่นิยมกันอย่างแพร่หลาย ที่มักจะใช้เว็บไซต์เป็นศูนย์กลาง เช่น เว็บไซต์เอลฟ์วูดซึ่งเป็นเว็บไซต์โดยเฉพาะสำหรับนิยายวิทยาศาสตร์ที่เป็นต้นฉบับและศิลปะแฟนตาซี

ศิลปะแฟนตาซีไม่ควรจะสับสนกับปรัชญาศิลปะ “ศิลปะอัศจรรย์” (fantastic art) ซึ่งเป็นประเภทของศิลปะที่มีองค์ประกอบที่เป็นสิ่งมหัศจรรย์ที่ไม่จำเป็นจะต้องเป็นเชิง “แฟนตาซี” เสมอไป

## ศิลปะแฟนตาซีและวัฒนธรรมชั้นสูง
แม้ว่าการสร้างงานศิลปะแฟนตาซีจะต้องใช้ความเชี่ยวชาญทางเทคนิคของผู้สร้าง และแม้ว่าจะเป็นศิลปะที่นิยมกันอย่างแพร่หลาย แต่ศิลปะแฟนตาซีก็ยังไม่ถือว่าเป็นส่วนหนึ่งของบัญญัติตะวันตก (Western canon) หรือเป็นงานประเภทวิจิตรศิลป์ที่ยังคงไม่มีแขวนแสดงในห้องแสดงภาพ หรือยังไม่ได้รับเงินทุนสนับสนุนจากรัฐบาล หรือยังไม่เป็นหลักสูตรการเรียนในสถาบันศึกษาและอื่น ๆ

งานไม่กี่ชิ้นที่เป็นงานที่เข้าขั้นโดยเฉพาะงานเหนือจริงหรือพรีราฟาเอลไลท์ มีลักษณะเดียวกับศิลปะแฟนตาซีหลายอย่าง เช่นงานเขียน “ปราสาทในพิรานีส” โดย จิตรกรเบลเยียม เรอเน มากริต หรือ “เลดี้แห่งชาลอตต์”  โดย จิตรกรชาวอังกฤษ จอห์น วิลเลียม วอเทอร์เฮาส์ ก็แทบจะแน่นอนว่าจัดอยู่ในประเภทศิลปะแฟนตาซีได้ ถ้าเป็นภาพที่เขียนในปัจจุบัน งานเขียนชิ้นหลังนี้ก็เช่นเดียวกับศิลปะแฟนตาซีตรงที่เป็นงานที่เขียนจากจินตนการที่มาจากงานวรรณกรรม ที่ในกรณีนี้คือมาจากโคลงชื่อเดียวกันโดยลอร์ดอัลเฟรด เทนนีสัน 

ศิลปินศิลปะแฟนตาซีผู้อื่นใช้ขบวนการศิลปะอาร์ตนูโวและขบวนการศิลปะของวัฒนธรรมชั้นสูงที่พยายามดิ้นรนให้ศิลปะแฟนตาซีหรือศิลปะนางฟ้าได้รับการพิจารณาและได้รับการยอมรับกันว่าเป็นศิลปะได้ระดับโดยสถาบันศิลป์ต่าง ๆ 

ฟีนุคาเนบรรยายลักษณะงานศิลปะของตนเองว่ามีลักษณะแบบ “ยุคกลางใหม่” (Neo-Medieval) แทนที่จะใช้คำหลีกเลี่ยงว่าเป็น “ศิลปะแฟนตาซี” การนิยามว่าศิลปะใดถือว่าเป็นศิลปะของวัฒนธรรมชั้นสูง หรือศิลปะใดไม่ถือว่าเข้าขั้นเป็นปัญหาใหญ่ที่จิตรกรผู้มีชื่อเสียงเช่น โรงเรียนกลาสโกว์ ที่ถือกันว่าเป็นกลุ่มศิลปินที่ด้อยกว่ามาตรฐานในสมัยที่รุ่งเรืองอยู่

## ดูเพิ่ม
* ศิลปะตะวันตก
* ศิลปะอัศจรรย์
* ลัทธิเหนือจริง
* ศิลปะสมัยใหม่ 
* แฟนตาซี
* นวนิยายแฟนตาซี

## แหล่งข้อมูลอื่น

หมวดหมู่:จิตรกรรม
*
หมวดหมู่:ปรัชญาศิลปะ
หมวดหมู่:ศิลปะสมัยใหม่
ซาวามูระ โนริทากะ

**ซาวามูระ โนริทากะ** (; ) หรือ **บักเห่ย** เป็นตัวละครเอกในหนังสือการ์ตูนเรื่อง*[[ถึงจะเห่ยแต่ก็สู้นะเฟ้ย]]* เขียนโดย ฮาโมริ ทากาชิ ซึ่งเป็นนักเขียนชาวญี่ปุ่น โดยนิตยสารอะเดย์ได้กล่าวถึงซาวามูระว่าเป็นตัวละครที่มีเอกลักษณ์แตกต่างจากตัวละครการ์ตูนเรื่องอื่น ซึ่งมีลักษณะตรงข้ามกับตัวละครเอกรายอื่นทั้งรูปร่างและหน้าตา จึงทำให้ผู้คนสามารถจดจำบุคลิกลักษณะที่แปลกไปจากเรื่องอื่นได้จนติดตา

## ประวัติตามท้องเรื่อง
*ซาวามูระ โนริทากะ* เป็นนักมวยไทยชาวญี่ปุ่น ผู้ซึ่งเป็นศิษย์ร่วมสำนักเดียวกับนักเรียนแลกเปลี่ยนชาวไทยชื่อ "ฉ่ำอุรา"  ประจำชมรมมวยไทยของโรงเรียนมัธยมแห่งหนึ่งในประเทศประเทศญี่ปุ่น โดยในช่วงแรก ซาวามูระเป็นผู้ที่ไม่มีทักษะด้านการต่อสู้ ไม่หล่อ และไร้เสน่ห์ แต่ในภายหลังจากการชมเทปวิดีโอการชกมวยไทย เขาจึงได้ตัดสินใจเข้าฝึกวิชาดังกล่าว เมื่อเขาต่อสู้กับผู้เชี่ยวชาญศิลปะการต่อสู้แขนงต่างๆ ก็สามารถเอาชนะมาได้แบบฉิวเฉียด โดยมีรูปแบบการต่อสู้ที่ตลกขบขัน หรือในบางครั้งเขาก็สามารถชนะมาได้โดยความพยายามแม้ว่าจะโดนโจมตีจนอยู่ในสภาพที่สะบักสะบอม จนสามารถพิชิตใจสาว ๆ ได้ในช่วงต่อมา

## การสร้างตัวละคร

## การตอบรับ

## อ้างอิง

## ดูเพิ่ม
* *[[ถึงจะเห่ยแต่ก็สู้นะเฟ้ย]]*
* ฮะโมะริ ทะกะชิ
* ฉ่ำอุรา

## แหล่งข้อมูลอื่น
* Manga Info 
* คนไทยในการ์ตูนญี่ปุ่น: ฉ่ำอุรา 

หมวดหมู่:ตัวละครการ์ตูนญี่ปุ่น
หมวดหมู่:ตัวละครที่เป็นนักมวยไทย
หมวดหมู่:ตัวละครชาวญี่ปุ่น
คิม แท-ย็อน

**คิม แท-ย็อน** (; ; เกิด 9 มีนาคม ค.ศ. 1989) เป็นนักร้องชาวเกาหลีใต้ และเป็นสมาชิกวงดนตรีหญิงเกิลส์เจเนอเรชันกับกลุ่มย่อยเกิลส์เจเนอเรชันแททีซอ (TaeTiSeo)

## ประวัติ
แทย็อน เกิดที่ช็อนจู มีพี่ชาย 1 คน น้องสาว 1 คน

ระหว่างเรียนมัธยม แทย็อนกับพ่อเทียวไปเทียวมาระหว่างช็อนจูกับโซลทุก ๆ วันอาทิตย์ เพื่อให้เธอไปฝึกหัดร้องเพลงที่สถาบันเอสเอ็ม ครูสอนร้องเพลงของเธอ คือ ช็อง ซุน-ว็อน หรือเรียกกันว่า เดอะวัน (The One) ต่อมาในปี 2004 แทย็อน ได้ร้องเพลง "ยูบริงมีจอย" (You Bring Me Joy) กับเดอะวัน เขากล่าวว่า "ผมจะร้องคู่กับนักร้องคนดังคนไหนก็ได้ แต่ผมอยากรับรู้ศักยภาพของแทย็อน" ในปีเดียวนั้น เธอได้รางวัลที่ 1 ในการประกวดยุวชนดีเด่นของสถาบันเอสเอ็มและได้ทำสัญญากับบริษัทเอสเอ็มเอนเตอร์เทนเมนต์ เธอยังฝึกหัดในสถาบันต่อไปจนได้เป็นสมาชิกเกิลส์เจเนอเรชันซึ่งเปิดตัวเมื่อปี 2007 ในปี 2008 แทย็อน เรียนจบจากโรงเรียนศิลปะมัธยมปลายช็อนจู และได้รางวัลความสำเร็จสูงสุดจากโรงเรียน

ก่อนเข้าเป็นสมาชิกเกิลส์เจเนอเรชัน แทย็อนได้แรงบันดาลใจจากศิลปินโบอา แทย็อน กล่าวว่า "ฉันอยากเป็นเหมือนเธอและอยากทำงานในญี่ปุ่นและรอบโลกมาตลอด" ความอยากของเธอเป็นจริงเมื่อเกิลส์เจเนอเรชันเปิดตัวในญี่ปุ่นในปี 2010

## การงาน
ความสามารถร้องเพลงของแทย็อน เป็นที่ตอบรับอย่างดีในหมู่ผู้ประกอบวิชาชีพอุตสาหกรรม พัก จิน-ย็อง ประธานเจวายพีเอนเตอร์เทนเมนต์ กล่าวว่า อยากทำงานกับแทย็อน เพราะเธอมีพลังในการแสดงอารมณ์มาก เขากล่าวว่า "ถ้าจะให้ทำงานกับนักร้องที่ร้องเก่ง ผมขอเลือกนักร้องอย่างแทย็อน ซึ่งคุณจะแยกไม่ออกว่าอันไหนคือเสียงร้องอันไหนคือเสียงพูด" ยู ย็อง-ซ็อง นักแต่งเพลง กล่าวว่า "แทย็อน เหมือนหย่ามาแล้ว 7 ครั้ง" เพราะเสียงของเธอฟังแล้วเศร้าโศกเหมือนสู้ชีวิตมาโชกโชน ส่วนอัน ย็อง-มิน นักแต่งเพลง กล่าวตอนทำเพลง "ไอเลิฟยู" (I Love You) ว่า "ผมตกใจเพราะความสามารถร้องเพลงของแทย็อน เพลงนี้ร้องยาก ผมก็เป็นห่วง แต่เธอร้องดีจนผมน้ำตาร่วง...ผมจำได้ว่าผมตบมือให้เธอด้วย"

แทย็อน กล่าวถึงวิธีร้องเพลงของตัวเองว่า "ตอนร้องเพลง คุณต้องมีความสามารถในการแสดงและอาศัยจินตนาการหน่อยหนึ่ง คุณต้องเห็นค่าในอารมณ์ และต้องไม่หนีห่างจากสีสันของเพลงในเวลาที่คุณเอาใจใส่ในเพลง"

## ผลงานเพลง

* *[[มายวอยซ์]]* (2017)
* *[[เพอร์เพิส (อัลบั้มแทย็อน)|เพอร์เพิส]]* (2019)
* *[[ไอเอ็นวียู]]* (2022)

## ผลงานการแสดง
### ภาพยนตร์

### มิวสิกวิดีโอ

### ละครเพลง

## ทัวร์คอนเสิร์ต
### เกาหลี
* Butterfly Kiss (2016)
* The Magic of Christmas Time (2017)

### เอเชีย
* Persona (2017)
* 's... Taeyeon Concert (2018–2019)
* The Unseen (2020)
* The Odd of Love (2023)

### ญี่ปุ่น
* Japan Tour 2019 ~Signal~ (2019)

## อ้างอิง

## แหล่งข้อมูลอื่น

* คิม แท-ย็อน ที่เอสเอ็มทาวน์
* 
* 

หมวดหมู่:นักร้องป็อปหญิงชาวเกาหลีใต้
หมวดหมู่:สมาชิกของเกิลส์เจเนอเรชัน
หมวดหมู่:บุคคลจากช็อนจู
หมวดหมู่:ไอดอลหญิงชาวเกาหลีใต้
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์
หมวดหมู่:ผู้ชนะโกลเดนดิสก์อะวอดส์
สมมาตร

thumb|250px|'''ซ้าย''' แสดงวัตถุที่เป็นสมมาตร และ '''ขวา''' แสดงวัตถุที่ไม่เป็นสมมาตร

[thumb|200px|กลุ่มสมมาตร[ทรงกลม o]]

**สมมาตร** (symmetry) ทั่วไปจะหมายถึงสองความหมาย ความหมายแรกคือการรับรู้ถึงการเข้ากันได้ หรือความงามได้สัดส่วน และความสมดุล ดังความสวยงามหรือความสมบูรณ์แบบที่สะท้อนออกมา ในความหมายที่สองคือความเที่ยงตรงและความคิดที่ชัดเจนของความสมดุลหรือ"รูปแบบความคล้ายคลึงในตัวเอง" ที่สามารถพิสูจน์หรือตรวจสอบได้ตามกฎของระบบในเชิงรูปนัย โดยใช้เรขาคณิต, จนถึงฟิสิกส์ หรืออื่นๆ

ถึงแม้ว่าความหมายจะต่างกันในบางบริบท แต่ทั้งคู่เกี่ยวข้องกันและถูกอภิปรายโต้แย้งกันในการเปรียบเทียบ

แนวความคิดเรื่องความเที่ยงตรงถูกต้องของสมมาตรมีหลากหลายวิธีตัดสินและนิยาม เช่น สมมาตรอาจจะใช้:ในประเด็นของเวลาที่ผ่านไป ตามความสัมพันธ์ของตำแหน่ง ตามการแปลงทางเรขาคณิต เช่น ขนาด, การสะท้อน, และการหมุน ตลอดจนการแปลงฟังก์ชันชนิดอื่นๆ และตามมุมมองของวัตถุนามธรรม, แบบจำลองตามทฤษฎี, ภาษา, ดนตรี และความรู้

สมมาตรสามารถมีคำนิยามที่แตกต่างกันได้ เช่น 
* สมมาตรในทางเรขาคณิตซึ่งคุ้นเคยกันดี 
* ในทางคณิตศาสตร์ตามความสมบูรณ์ 
* ความสมมาตรในทางวิทยาศาสตร์และเทคโนโลยี ในบริบทนี้ ความสมมาตรที่รองรับผลเชิงลึกที่พบในฟิสิกส์สมัยใหม่ รวมถึงในแง่มุมมิติและเวลา 
* ในทางมนุษยศาสตร์, ครอบคลุมและหลากหลายในประวัติศาสตร์, สถาปัตยกรรม, ศิลปะ, และศาสนา

## เส้นสมมาตร
เส้นสมมาตรมี 2 ประเภท ดังนี้
# **สมมาตรด้านข้าง** คือเส้นตรงที่ใช้คำนวณความสมมาตรของวัตถุหรือรูปร่างที่ไม่ใช่ทรงกลม เส้นสมมาตรประเภทนี้มีเพียงเส้นเดียว
# **สมมาตรรัศมี** คือเส้นตรงที่ใช้คำนวณความสมมาตรของวัตถุหรือรูปร่างที่เป็นทรงกลม เส้นสมมาตรประเภทนี้มีมากกว่า 1 เส้น
:*ดูวิธีคำนวณความสมมาตรได้ที่วิกิตำรา [[:b:|การคำนวณความสมมาตร]]*

## เชิงอรรถ

## อ้างอิง

* Jan Jenner และ Ph.D.  **สำรวจโลกวิทยาศาสตร์ ชีวิตสัตว์โลก.**  พิมพ์ครั้งที่ 1 : บริษัท เพียร์สัน เอ็ดดูเคชั่น อินโดไชน่า จำกัด, 2546

หมวดหมู่:สมมาตร
หมวดหมู่:คณิตศาสตร์
หมวดหมู่:วิทยาศาสตร์
หมวดหมู่:เทคโนโลยี
โซบะ

250px|thumb|ซะรุโซบะ () หรือโซบะเย็น 
thumb|
**โซบะ** () เป็นอาหารญี่ปุ่นที่ได้ความนิยมชนิดหนึ่ง ทำจากแป้งบักวีต (ไม่ใช่แป้งสาลี) มีลักษณะเป็นเส้นยาว สีน้ำตาล

โซบะนิยมรับประทานทั้งแบบเย็น จุ่มกับซอส และแบบร้อนในซุป ซึ่งมีชื่อเรียกต่างกันไป ขึ้นอยู่กับวิธีนำเส้นโซบะไปประกอบอาหารนั้น

นอกจากนี้ ในประเทศญี่ปุ่นเองยังนิยมเรียกอาหารเส้นที่เป็นเส้นขนาดเล็กว่า โซบะ อีกด้วย ซึ่งต่างจากอูดงซึ่งมีลักษณะเส้นหนา ทำจากแป้งสาลี โซบะมีขายในหลากหลายสถานที่ ตั้งแต่ในร้านอาหารจานด่วนราคาถูกตามสถานีรถไฟต่าง ๆ ไปจนถึงร้านอาหารหรูหราราคาแพง นอกจากนี้ เส้นโซบะยังมีขายแบบเส้นแห้งและบะหมี่สำเร็จรูปตามซูเปอร์มาร์เก็ตอีกด้วย

ในประเทศไทย มักเรียกเส้นบะหมี่ฮกเกี้ยนซึ่งมีลักษณะเส้นใหญ่ หนา สีเหลืองว่า เส้นโซบะ เนื่องจากร้านอาหารในประเทศไทยนิยมนำบะหมี่ชนิดนี้มาผัด คล้ายอาหารญี่ปุ่นที่เรียกว่า ยากิโซบะ

คำว่า "โซบะ"​ ในภาษาญี่ปุ่นทั้งหมายถึงต้นบักวีต และยังหมายถึงอาหารจากเส้นที่ทำจากแป้งบักวีต นอกจากนี้ยังใช้เป็นชื่อเรียกของอาหารจากเส้นหลายชนิดแม้จะไม่ได้ทำจากบักวีตก็ตาม เช่น ยากิโซบะ ชินะโซบะ เป็นต้น

## แหล่งข้อมูลอื่น

หมวดหมู่:อาหารจากเส้นของญี่ปุ่น

หมวดหมู่:คำศัพท์เกี่ยวกับอาหารญี่ปุ่น
อูดง

**อูดง** หรือนิยมเรียกว่า **อุด้ง** () เป็นอาหารญี่ปุ่นที่เป็นที่นิยมชนิดหนึ่ง ทำจากแป้งสาลี ลักษณะเป็นเส้นหนา ยาว และมีสีขาว

อูดงนิยมรับประทานทานร้อน ๆ ในซุปใส ซึ่งทำจากดาชิ (หัวเชื้อน้ำซุป) และโชยุ (ซีอิ๊วญี่ปุ่น) และมิริง (เหล้าสำหรับปรุงอาหาร) 

อูดงมีชื่อเรียกหลายชื่อ ขึ้นอยู่กับอาหารที่นำมาวางบนเส้นอูดง เช่น *[[เท็มปูระ|เทมปุระ]]อูดง* () คือ อูดงหน้ากุ้งชุบแป้งทอด และ*คิตสึเนะอูดง* () คือ อูดงหน้าเต้าหู้หวาน เป็นต้น

## ต้นกำเนิด
thumb|250px|พ่อครัวกำลังม้วนแผ่นแป้งอูดงที่นวดจนได้ที่แล้ว เพื่อเตรียมตัดเป็นเส้น ๆ ต่อไป
เส้นอูดงมีต้นกำเนิดมาจากเส้นชูเมี่ยน (ภาษาจีน: 粗麵, พินอิน: Cū miàn) ของประเทศจีน เป็นเส้นทำจากแป้งสาลียาว หนาประมาณ 2-3 เซนติเมตร นิยมทานในซุปผสมเต้าเจี้ยว ถือเป็นอาหารภาคเหนือของจีน 

เส้นอูดงได้เข้าสู่ประเทศญี่ปุ่นโดยพระสงฆ์ชาวญี่ปุ่นที่เดินทางไปจาริกยังประเทศจีน ชาวญี่ปุ่นได้ยกย่องพระคูไก () และพระเอ็นนิ () ให้เป็นต้นตำรับการปรุงเส้นอูดงของญี่ปุ่น พระคูไคเดินทางไปยังประเทศจีนในช่วงต้นของคริสต์ศตวรรษที่ 9 เพื่อศึกษาพุทธศาสนา โดยอดีตจังหวัดซานูกิ () หรือปัจจุบันคือจังหวัดคางาวะบนเกาะชิโกกุ ประกาศตัวเป็นผู้สืบทอดสูตรการทำอูดงจากพระคูไก ส่วนพระเอ็นนิ ซึ่งเป็นพระนิกายเซน สำนักรินไซ () ได้เดินทางไปประเทศจีนเมื่อคริสต์ศตวรรษที่ 13 โดยมีเมืองฮากาตะ จังหวัดฟูกูโอกะ เป็นผู้ประกาศว่าสืบทอดสูตรของพระเอ็นนิ

## อาหารที่ทำจากเส้นอูดง
thumb|250px|เท็มปูระอูดง ()
thumb|250px|ยากิอูดง ()

เช่นเดียวกับอาหารเส้นอื่น ๆ ของญี่ปุ่น อูดงจะนิยมรับประทานแบบเย็นในฤดูร้อน และรับประทานแบบร้อนในฤดูหนาว อาหารต่าง ๆ ที่นำมาวางบนเส้นอูดงแสดงถึงฤดูกาลนั้น ๆ และความสมดุลกับส่วนผสมอื่น ๆ อาหารที่นำมาวางบนเส้นอูดงนั้นถูกปรุงอย่างเรียบง่าย บางครั้งนำไปทานกับเส้นโซบะได้เช่นกัน

### อูดงร้อน

* **คาเกะอูดง** () อูดงร้อนในน้ำซุปใส โรยต้นหอมญี่ปุ่นซอยบาง ๆ อาจมีคามาโบโกะหรือลูกชิ้นปลาเส้นญี่ปุ่น ฝาน 1 ชิ้น วางบนเส้นอูดง
* **คิตสึเนะอูดง** () อูดงร้อนหน้าเต้าหู้หวานทอด หรืออาบูราอาเงะ () คำว่า คิตสึเนะ แปลว่า สุนัขจิ้งจอกหรือปีศาจจิ้งจอก ชื่อนี้ได้จากเต้าหู้หวานที่วางบนหน้าอูดง ซึ่งมีรูปร่างเหมือนหูสุนัขจิ้งจอก
* **เท็มปูระอูดง** () อูดงร้อนหน้าอาหารชุบแป้งทอดหรือเท็มปูระ เช่น กุ้ง หรือคากิอาเกะ (ผักรวมชิ้นเล็ก ๆ ผสมแป้งแล้วทอด)
* **ทานูกิอูดง** () อูดงร้อนหน้าเศษแป้งเท็มปูระ (Tenkasu) ชื่อได้จากทานูกิ ซึ่งเป็นแรคคูนญี่ปุ่น และเชื่อว่ามีพลังวิเศษ
* **สึกิมิอูดง** () อูดงหน้าไข่สดที่ตกลงบนอูดงร้อน ๆ จากชื่อ แปลได้ว่า อูดงชมจันทร์ เหมือนไข่แดงสีเหลืองกลมเหมือนพระจันทร์
* **วากาเมะอูดง** () อูดงร้อนหน้าสาหร่ายวากาเมะ
* **คาเรอูดง** () อูดงร้อนหน้าแกงกะหรี่ญี่ปุ่น

### อูดงเย็น
* **ซารุอูดง** () อูดงแช่เย็น โรยสาหร่ายโนริฝอย เสิร์ฟในซารุ () (ภาชนะสานจากไม้ไผ่ รูปร่างคล้ายกระด้ง แต่ก้นบุ๋ม ใช้สะเด็ดน้ำ) พร้อมกับซอสแช่เย็น มีส่วนผสมเข้มข้นของดาชิ มิริง และโชยุ เมื่อจะรับประทาน ให้ใช้ตะเกียบคีบเส้นอูดงพอคำจุ่มลงในซอสดังกล่าว แล้วจึงรับประทาน อาจใส่ต้นหอมซอย วาซาบิบด และขิงบดลงในซอสเพื่อเพิ่มรสชาติได้ เมื่อเสิร์ฟคู่กับเท็มปูระจะเรียก **เท็นซารุอูดง** () 

หมวดหมู่:อาหารจากเส้นของญี่ปุ่น
วัดท่าโขลง

**วัดท่าโขลง**  เป็นวัดในตำบลเขาสมอคอน อำเภอท่าวุ้ง จังหวัดลพบุรี

## ประวัติ
วัดท่าโขลงตามทำเนียบวัดในวัดจังหวัดลพบุรี ระบุว่าประกาศตั้งวัดเมื่อ พ.ศ. 2226 ต่อมาได้รับพระราชทานวิสุงคามสีมาใน พ.ศ. 2420 อดีตเจ้าอาวาสที่เป็นที่ศรัทธารูปหนึ่งได้แก่พระครูสนิธวินัยการ หรือ หลวงพ่อสนิธ ยโสธโร ซึ่งเคยจำพรรษาอยู่ที่วัดไลย์ก่อนจะมาเป็นเจ้าอาวาสวัดท่าโขลง

## อ้างอิง
* ประวัติวัดท่าโขลง ลพบุรี

ท่าโขลง
วัดคีรีบัววนาราม

**วัดคีรีบัววนาราม**  เป็นวัดในตำบลเขาน้อย อำเภอลำสนธิ จังหวัดลพบุรี

## ประวัติวัด
**วัดคีรีบัววนาราม** (วัดถ้ำสุพรรณคูหา)
วัดคีรีบัววนาราม เป็นวัดที่ตั้งอยู่บนภูเขา สภาพโดยทั่วไปและบริเวณของวัดคีรีบัววนารามมีความเงียบสงบ และมีทัศนียภาพที่สวยงาม นั้นภายใต้ภูเขาซึ่งเป็นที่ตั้งของวัดมีถ้ำตามธรรมชาติ ขนาดใหญ่ 4 ถ้ำ มีพระพุทธรูปไว้สำหรับบูชา ฤดูร้อนจะเย็นสบาย ฤดูหนาวก็จะอบอุ่น สามารถเดินทะลุออกอีกทางด้านหนึ่งของถ้ำได้ และเป็นแหล่งท่องเที่ยวที่น่าสนใจอีกแหล่งหนึ่งสำหรับผู้ชื่นชอบธรรมชาติ เป็นสถานที่ประกอบพิธีกรรม กิจกรรมทางศาสนา เป็นหน่วยอบรมคุณธรรมจริยธรรมตั้งอยู่บนเขาสวยงามมาก
 
## ดูเพิ่ม
* อำเภอลำสนธิ

## อ้างอิง
* วัดคีรีบัววนาราม ลพบุรี 

คีรีบัววนาราม
หมวดหมู่:สิ่งก่อสร้างในอำเภอลำสนธิ